དགུང་གྲངས་བཅུ་བདུན་པ་རབ་བྱུང་བཅུ་དྲུག་པའི་ས་ཕོ་ཁྱིལོར་གདན་ས་ཁྱད་པར་བ་ཆབ་འགག་བཀྲ་ཤིས་དར་ཐང་རིང་མོའི་སྔགས་དགོན་ཆུ་བར་ནོར་བུའི་གླིང་དུ་རང་ཡུལ་གྱི་ལས་ལྡན་རྣམས་རྗེས་སུ་འཛིན་པའི་ཆེད་དུ་ཕྱིར་ཕེབས་སོ།དེར་ཡང་ཆོས་ལུགས་བཅོས་བསྒྱུར་གྱི་སྐབས་དང་གཡོན་ཐལ་ཆེ་བའི་ལམ་ཕྱོགས་ཀྱི་དབང་གིས་ཁ་བ་རི་བོའི་ལྗོངས་སུ་ཤཱཀྱའི་བསྟན་པ་རིན་པོ་ཆེ་མེད་པར་བཏང་ནས་རྒྱལ་ཁམས་སྨྲེ་སྔགས་འདོན་པའི་གནས་སུ་ཚུད་པར་འཕྲད།ཡིན་ནའང་མཚོ་སྔོན་མི་རིགས་སློབ་གྲྭ་ཆེན་མོར་འགྲིམས་ཏེ་ལོ་གཅིག་ཙམ་རིང་ལ་རྒྱ་བོད་རིགས་པའི་གནས་སྦྱངས་བརྩོན་ཅི་རིགས་མཛད་པའི་གོ་སྐབས་ལེགས་པོ་ལྡན།